
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1060 

29 Απριλίου 2013 


ΑΠΟΦΑΣΕΙ Σ 

Αριθμ. Απόφ. 8512 

Καθεστώς ενίσχυσης στο πλαίσιο της Δράσης 1.1 «Αγορά 
και εγκατάσταση ηλεκτροφόρου περίφραξης» του Μέ¬ 
τρου 216 «Στήριξη για μη παραγωγικές επενδύσεις» του 
Προγράμματος Αγροτικής Ανάπτυξης (ΠΑΑ) 2007-2013. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - 
ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Τις διατάξεις: 

1. Του π.δ. 402/88 (ΦΕΚ 187/Α726.8.1988) «Οργανισμός 
Υπουργείου Γεωργίας», όπως τροποποιήθηκε και ισχύει. 

2. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98/Α722.4.2005). 

3. Το π.δ. 113/2010 (194/Α722-11-2010) «Ανάληψη υπο¬ 
χρεώσεων από τους διατάκτες». 

4. Το π.δ. 85/2012 (ΦΕΚ 141/Α721-6-2012) «Ιδρυση και 
μετονομασία Υπουργείων, μεταφορά και κατάργηση 
υπηρεσιών». 

5. Το π.δ. 86/2012 (ΦΕΚ 141/Α721-6-2012) «Διορισμός 
Υπουργών, Αναπληρωτών Υπουργών και Υφυπουργών». 

6. Την ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ (ΦΕΚ 
246/Α718-12-2012) «Κατεπείγουσες ρυθμίσεις για την οι¬ 
κονομική ανάπτυξη της χώρας», η οποία κυρώθηκε με 
το άρθρο πρώτο του ν.4128/2013 (ΦΕΚ Α'51/28.02.2013). 

7. Το ν.δ. 131/74 «Περί παροχής οικονομικών ενισχύσεων 
εις την γεωργικήν, κτηνοτροφικήν, δασικήν και αλιευ¬ 
τικήν παραγωγήν» (ΦΕΚ 320/Α71974), όπως τροποποι¬ 
ήθηκε με το ν. 1409/83 «τροποποίηση και συμπλήρωση 
των διατάξεων του ν.δ. 131/1974 περί παροχής οικονο¬ 
μικών ενισχύσεων εις την γεωργικήν, κτηνοτροφικήν, 
δασικήν και αλιευτικήν παραγωγήν και άλλες διατάξεις» 
(ΦΕΚ 199/Α71983), όπως τροποποιημένος ισχύει, και το 
ν. 2512/97, άρθρο 11 (ΦΕΚ 138/Α71997). 

8. Το ν. 3508/2006 (ΦΕΚ Α' 249) «Ρυθμίσεις θεμάτων 
του Υπουργείου Αγροτικής Ανάπτυξης και Τροφίμων», 
ειδικότερα δε το άρθρο 3 αυτού. 


9. Το άρθρο 36 του ν. 3614/07, όπου ορίζεται ως δι¬ 
απιστευμένος Οργανισμός Πληρωμών ο ΟΠΕΚΕΠΕ και 
της υπ’ αριθμ. 262066/19.02.2009 (ΦΕΚ 327/Β723.02.2009) 
Απόφασης του Υπουργού Αγροτικής Ανάπτυξης και 
Τροφίμων, εκχώρησης αρμοδιοτήτων του ΟΠΕΚΕΠΕ ως 
Οργανισμού Πληρωμών στο πλαίσιο διαχείρισης του 
ΕΓΤΑΑ, στην Ειδική Υπηρεσία Διαχείρισης του ΠΑΑ 
2007-2013. 

10. Το ν. 3614/07 (ΦΕΚ 267/Α72007) «Διαχείριση, έλεγ¬ 
χος και εφαρμογή αναπτυξιακών παρεμβάσεων για την 
προγραμματική περίοδο 2007-2013», ειδικότερα το άρ¬ 
θρο 37 και το άρθρο 46 παρ. 4, όπως τροποποιήθηκε 
και ισχύει (ν. 3840/2010 ΦΕΚ 53/Α72010) 

11. Τις διατάξεις του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκη¬ 
σης - Πρόγραμμα Καλλικράτης» (ΦΕΚ 87/Α') και ειδι¬ 
κότερα τα άρθρα 186, II, παρ. 5 και 283 παρ. 3. 

12. Το ν. 3874/2010 (ΦΕΚ 151/Α76-9-2010) «Μητρώο 
Αγροτών και Αγροτικών Εκμεταλλεύσεων». 

13. Το ν. 4056/2012 9 (ΦΕΚ Α' 52/12-3-2012) «Ρυθμίσεις 
για την κτηνοτροφία και τις κτηνοτροφικές εγκαταστά¬ 
σεις και άλλες διατάξεις» όπως τροποποιημένος ισχύει. 

14. Τον Καν. (ΕΚ) αριθμ. 1698/2005 του Συμβουλίου για 
τη στήριξη της αγροτικής ανάπτυξης από το Ε.Γ.Τ.Α.Α., 
όπως τροποποιημένος ισχύει. 

15. Τον Καν. (ΕΚ) αριθμ. 1290/2005 του Συμβουλίου της 
21ης Ιουνίου 2005 για τη χρηματοδότηση της κοινής 
γεωργικής πολιτικής, όπως τροποποιημένος ισχύει. 

16. Τον Καν. (ΕΚ) αριθμ. 1974/2006 της Επιτροπής για 
τη θέσπιση λεπτομερών κανόνων εφαρμογής του Κα¬ 
νονισμού (ΕΚ) αριθμ. 1698/2005 του Συμβουλίου για τη 
στήριξη της αγροτικής ανάπτυξης από το Ευρωπαϊκό 
Γεωργικό Ταμείο Αγροτικής Ανάπτυξης (Ε.Γ.Τ.Α.Α.), όπως 
τροποποιημένος ισχύει. 

17. Τον Καν. (ΕΚ) αριθμ. 883/2006 της Επιτροπής σχετι¬ 
κά με τις λεπτομέρειες εφαρμογής του Καν. (ΕΚ) αριθμ. 
1290/2005 του Συμβουλίου σε ότι αφορά την τήρηση των 
λογαριασμών των οργανισμών πληρωμών τις δηλώσεις 
δαπανών κι εσόδων και τους όρους επιστροφής των 
δαπανών στο πλαίσιο του Ευρωπαϊκού Γεωργικού Ταμεί¬ 
ου Εγγυήσεων και του Ευρωπαϊκού Γ εωργικού Ταμείου 
Αγροτικής Ανάπτυξης, όπως τροποποιημένος ισχύει. 

18. Τον Καν. (ΕΚ) 73/2009 του Συμβουλίου σχετικά με 
τη θέσπιση κοινών κανόνων για τα καθεστώτα άμεσης 
στήριξης για τους γεωργούς στα πλαίσια της κοινής 

γεωργικής πολιτικής και για τη θέσπιση ορισμένων 
καθεστώτων στήριξης για τους γεωργούς και για την 
τροποποίηση των κανονισμών (ΕΚ) αριθ. 1290/2005, (ΕΚ) 
αριθ. 247/2006, (ΕΚ) αριθ. 378/2007 και για την κατάρ¬ 
γηση του κανονισμού (ΕΚ) αριθ. 1782/2003. 

19. Τον Κανονισμό (ΕΚ) αριθ. 1122/2009 της Επιτροπής 
της 30 Νοεμβρίου 2009 σχετικά με τη θέσπιση λεπτο¬ 
μερών διατάξεων εφαρμογής του κανονισμού (ΕΚ) αριθ. 
73/2009 του Συμβουλίου όσον αφορά την πολλαπλή 
συμμόρφωση, τη διαφοροποίηση και το ολοκληρωμέ¬ 
νο σύστημα διαχείρισης και ελέγχου, στο πλαίσιο των 
καθεστώτων άμεσης στήριξης για τους γεωργούς που 
προβλέπονται στον εν λόγω κανονισμό. 

20. Τον Κανονισμό (ΕΕ) αριθ. 65/2011 της Επιτροπής της 
27ης Ιανουάριου 2011, για τη θέσπιση λεπτομερών κα¬ 
νόνων εφαρμογής του κανονισμού (ΕΚ) αριθ. 1698/2005 
του Συμβουλίου όσον αφορά την εφαρμογή διαδικασι¬ 
ών ελέγχου καθώς και την πολλαπλή συμμόρφωση σε 
σχέση με μέτρα στήριξης της αγροτικής ανάπτυξης. 

21. Την υπ’ αριθμ. Ε(2007) 6015/29-11-2007 απόφαση 
της Επιτροπής Ε.Κ. για την έγκριση του Προγράμμα¬ 
τος Αγροτικής Ανάπτυξης της Ελλάδας (Π.Α.Α.) για 
την περίοδο προγραμματισμού 2007-2013 (ΟΟΙ Νο 
2007ΘΒ06ΒΡ0001), όπως ισχύει κάθε φορά και τις τρο¬ 
ποποιήσεις του Π.Α.Α., που δεν απαιτούν τροποποίηση 
της συγκεκριμένης απόφασης της Επιτροπής. 

22. Την υπ’ αριθμ. 370910/14-5-2001 (ΦΕΚ. 642/Β'/28-5-2001) 
απόφαση Υπουργού Αγροτικής Ανάπτυξης και Τροφίμων 
«Καθιέρωση Μητρώου Μελισσοκομικών Εκμεταλλεύσεων 
και Μελισσοκομικού Βιβλιαρίου». 

23. Την υπ’ αριθμ. 27156/2002 (ΦΕΚ 1042/Β'/2002) από¬ 
φαση του Υπουργού Γεωργίας περί «Εγκρίσεως του 
Ο.Π.Ε.Κ.Ε.Π.Ε ως Οργανισμού Πληρωμής από το 1-9-2002». 

24. Την υπ’ αριθμ. 282966/09-07-2007 κοινή απόφαση 
των Υπουργών Οικονομίας και Οικονομικών και Αγροτι¬ 
κής Ανάπτυξης και Τροφίμων «Εγκριση του Κανονισμού 
διαδικασίας πληρωμών του Ν.Π.Ι.Δ. με την επωνυμία 
Ο.Π.Ε.Κ.Ε.Π.Ε. των ενισχύσεων που βαρύνουν τον ΕΛΕΓΕΠ» 
(ΦΕΚ 1205/Β'/2007), όπως ισχύει κάθε φορά. 

25. Την υπ’ αριθμ. 262385/21-4-10 απόφαση του Υπουργού 
Αγροτικής Ανάπτυξης και Τροφίμων «Εφαρμογή του καθε¬ 
στώτος της πολλαπλής συμμόρφωσης και λοιπά συμπλη¬ 
ρωματικά μέτρα σε εκτέλεση του Καν(ΕΚ)73/2009 και του 
Καν(ΕΚ)698/2008 του Συμβουλίου» (ΦΕΚ 509/Β723-4-10). 

26. Την υπ’ αριθμ. 324005/9-9-08 κοινή υπουργική από¬ 
φαση (ΦΕΚ 1886/Β'/12-9-2008) με τίτλο «Αναδιάρθρω¬ 
ση, αρμοδιότητες και κατανομή προσωπικού Ειδικών 
Υπηρεσιών του Υπουργείου Αγροτικής Ανάπτυξης και 
Τροφίμων για το Πρόγραμμα Αγροτικής Ανάπτυξης της 
Ελλάδας 2007-2013» και την υπ’ αριθμ. 135073/3-2-2011 
(ΦΕΚ 315/Β'/25-2-2011) κοινή υπουργική απόφαση τρο¬ 
ποποίησής της. 

27. Την υπ’ αριθμ. 2049/20-4-2011 (ΦΕΚ 1183/Β72011) 
απόφαση Υπουργού Αγροτικής Ανάπτυξης και Τροφίμων 
για το Σύστημα Διαχείρισης και Ελέγχου του Προγράμ¬ 
ματος «Αγροτική Ανάπτυξη της Ελλάδας 2007-2013», 
όπως ισχύει κάθε φορά. 

28. Το γεγονός ότι από την εφαρμογή της παρούσας 
προκαλείται Δημόσια Δαπάνη σε βάρος του Προγράμ¬ 
ματος Δημοσίων Επενδύσεων (ΠΔΕ), όπως προβλέπεται 
στο άρθρο 25 της παρούσας. 

29. Την υπ’ αριθμ. 4501/30-10-2012 σύμφωνη γνώμη της 
ΕΥΔ ΠΑΑ 2007-2013, αποφασίζουμε: 


ΚΕΦΑΛΑΙΟ Α 

ΓΕΝΙΚΑ 

Άρθρο 1 

Σκοπός - Στόχοι 

Σκοπός της παρούσας απόφασης είναι η θέσπιση του 
απαραίτητου θεσμικού πλαισίου για τη χορήγηση οικο¬ 
νομικών ενισχύσεων στο πλαίσιο της Δράσης 1.1 «Αγορά 
και εγκατάσταση ηλεκτροφόρου περίφραξης» του Μέ¬ 
τρου 216 «Στήριξη για μη παραγωγικές επενδύσεις» του 
Αξονα 2 του Προγράμματος Αγροτικής Ανάπτυξης (ΠΑΑ) 
2007-2013, η οποία αποσκοπεί να συμβάλει στην άμβλυν¬ 
ση του προβλήματος συνύπαρξης της μελισσοκομικής 
και κτηνοτροφικής δραστηριότητας με την Αρκούδα 
στο ίδιο περιβάλλον, με στόχο: 

• Την προστασία της βιοποικιλότητας και 

• Τη διατήρηση της γεωργικής δραστηριότητας στις 
ορεινές και μειονεκτικές περιοχές. 

Αρθρο 2 

Φορείς Αρμόδιοι για την Διαχείριση, 
Εφαρμογή και Υλοποίηση 

1. Φορέας Διαχείρισης (ΦΔ) ορίζεται η Ειδική Υπηρεσία 
Διαχείρισης του Προγράμματος Αγροτικής Ανάπτυξης 
Ελλάδας 2007 - 2013 (ΕΥΔ-ΠΑΑ). 

2. Φορέας Εφαρμογής (ΦΕ) ορίζεται η Ειδική Υπηρεσία 
Εφαρμογής ΠΑΑ - Ανταγωνιστικότητα (ΕΥΕ-ΠΑΑ) 

3. Φορείς Υλοποίησης (ΦΥ) ορίζονται οι οικείες Διευ¬ 
θύνσεις Αγροτικής Οικονομίας και Κτηνιατρικής των 
Περιφερειακών Ενοτήτων. 

4. Οργανισμός Πληρωμής ορίζεται ο Οργανισμός Πλη¬ 
ρωμών και Ελέγχου Κοινοτικών Ενισχύσεων Προσανα¬ 
τολισμού και Εγγυήσεων (ΟΠΕΚΕΠΕ). 

Αρθρο 3 

Εννοιολογικοί Προσδιορισμοί 

Για την εφαρμογή της παρούσας ισχύουν οι κάτωθι 
εννοιολογικοί προσδιορισμοί: 

1. Αγρότης 

Νοείται το φυσικό ή νομικό πρόσωπο το οποίο κατέ¬ 
χει αγροτική εκμετάλλευση στην οποία ασκεί αγροτική 
δραστηριότητα και είναι εγγεγραμμένος στο Μητρώο 
Αγροτών και Αγροτικών Εκμεταλλεύσεων (ΜΑΑΕ). 

2. Επαγγελματίας Αγρότης (κατά κύριο επάγγελμα 
αγρότης): 

Νοείται το ενήλικο φυσικό πρόσωπο, το οποίο είναι 
εγγεγραμμένο στο ΜΑΑΕ ως κατά κύριο επάγγελμα 
αγρότης, σύμφωνα με το ν. 3874/2010 (ΦΕΚ 151/Α7 
6-9-2010). 

3. Αγροτική εκμετάλλευση: 

Αγροτική εκμετάλλευση, όπως αυτή ορίζεται στο άρ¬ 
θρο 2 παράγραφος 1δ του ν. 3874/2010 (ΦΕΚ 151 Α'). 

4. Αγροτική δραστηριότητα: 

Αγροτική δραστηριότητα, σύμφωνα με το Μητρώο 
Αγροτών και Αγροτικών Εκμεταλλεύσεων, είναι κάθε 
επαγγελματική δραστηριότητα σε έναν τουλάχιστον 
από τους κλάδους της αγροτικής οικονομίας, δηλαδή 
της φυτικής, της ζωικής ή της θαλάσσιας αλιείας, της 
σπογγαλιείας, της οστρακαλιείας, της αλιείας εσωτερι¬ 
κών υδάτων και της υδατοκαλλιέργειας, που αποσκοπεί 
στην παραγωγή αγροτικών προϊόντων, στη διαχείριση 
ανανεώσιμων πηγών ενέργειας έως 100 Κ\Λ/, στη λει¬ 
τουργία αγροτοτουριστικών μονάδων έως 10 δωματίων 
και στη δασική παραγωγή. 

5. Συστηματικοί Μελισσοκόμοί: 

Οι μελισσοκόμοί, οι οποίοι διαθέτουν τουλάχιστον 
100 μονές κυψέλες. 

6. Κτηνοτρόφοι με εκτατικές εκτροφές αιγοπροβάτων: 

Οι κτηνοτρόφοι, οι οποίοι διαθέτουν αιγοπρόβατα 

και χρησιμοποιούν για την εκτροφή των ζώων βοσκό¬ 
τοπους. 

7. Μετακινούμενος κτηνοτρόφος: 

Κτηνοτρόφος ο οποίος, ανεξαρτήτως τόπου μόνιμης 

κατοικίας, μετακινείται με το ποίμνιό του για διάστημα 
τουλάχιστον 5 μηνών το χρόνο στις περιοχές παρέμ¬ 
βασης, όπου και διαθέτει ποιμνιοστάσιο. 

8. Αιτήσεις: 

α. Αίτηση Ενιαίας Ενίσχυσης (ΑΕΕ): 

Ως Αίτηση Ενιαίας Ενίσχυσης θεωρείται η ετήσια 
αίτηση που υποβάλλεται για την ενεργοποίηση των 
ατομικών δικαιωμάτων και τη λήψη των άμεσων ενισχύ¬ 
σεων, στο πλαίσιο του Καν.(ΕΚ) 73/2009, όπως ισχύει 
κάθε φορά. 

β. Αίτηση ενίσχυσης 

Ως αίτηση ενίσχυσης θεωρείται η αίτηση που υποβάλ¬ 
λεται από τους ενδιαφερομένους ώστε να υπαχθούν στο 
καθεστώς των ενισχύσεων του μέτρου 2.1.6 του Π.Α.Α. 

γ. Αίτηση πληρωμής: 

Ως αίτηση πληρωμής θεωρείται η αίτηση που υπο¬ 
βάλλει ο δικαιούχος ενισχύσεων για τη χορήγηση της 
πληρωμής από τις εθνικές αρχές. 

9. Οικότοπος: 

Ως φυσικοί οικότοποι ορίζονται οι χερσαίες περιοχές 
ή υγρότοποι που διακρίνονται χάριν στα βιολογικά και 
μη βιολογικά γεωγραφικά χαρακτηριστικά τους, είτε 
είναι εξ ολοκλήρου φυσικές είτε ημιφυσικές. 

Ο οικότοπος της αρκούδας θα καθοριστεί σε επίπεδο 
Δημοτικού Διαμερίσματος στην Πρόσκληση Εκδήλωσης 
Ενδιαφέροντος. 

10. ΟΠΣΑΑ: 

Νοείται το Ολοκληρωμένο Πληροφοριακό Σύστημα 
Αγροτικής Ανάπτυξης 

11. Πληροφοριακό Σύστημα: 

Νοείται το πληροφοριακό σύστημα που λειτουργεί 
παράλληλα με το ΟΠΣΑΑ για τις ανάγκες εφαρμογής 
της δράσης. 

Αρθρο 4 

Πεδίο εφαρμογής 

1. Περιοχές παρέμβασης: Η δράση θα εφαρμοστεί μόνο 
στις περιοχές που αποτελούν οικότοπους της Αρκού¬ 
δας, όπως αυτοί ορίζονται στην Πρόσκληση Εκδήλωσης 
Ενδιαφέροντος. 

2. Τομείς παρέμβασης: Η δράση καλύπτει τη μελισσο¬ 
κομία και την κτηνοτροφία που ασκείται στις περιοχές 
παρέμβασης. 

ΚΕΦΑΛΑΙΟ Β 

ΠΡΟΫΠΟΘΕΣΕΙΣ ΕΝΤΑΞΗΣ 
Αρθρο 5 

Δικαιούχοι ενίσχυσης - Δεσμεύσεις δικαιούχων 

1. Δικαιούχοι της Δράσης είναι φυσικά ή νομικά πρό¬ 
σωπα, μελισσοκόμοί ή κτηνοτρόφοι με εκτατικές εκτρο¬ 
φές αιγοπροβάτων που διαμένουν ή μετακινούνται στις 
περιοχές παρέμβασης, εφόσον: 


α. Δεν έχουν ενισχυθεί για την ίδια δράση από άλλο 
πρόγραμμα. 

β. Υποβάλλουν, στον τόπο και χρόνο που ορίζονται 
στην Πρόσκληση Εκδήλωσης Ενδιαφέροντος, αίτηση 
ενίσχυσης η οποία εγκρίνεται με τις διαδικασίες που 
ορίζονται στο κεφάλαιο Γ της παρούσας: «Διαδικασία 
Ένταξης Πράξεων». 

γ. Υλοποιήσουν την επένδυση εντός του χρονικού δι¬ 
αστήματος που ορίζεται στην απόφαση έγκρισης του 
άρθρου 17 της παρούσας. 

δ. Υποβάλουν Αίτηση Πληρωμής και τηρούν αρχείο 
με όλα τα απαιτούμενα δικαιολογητικά για τον έλεγχο 
της αίτησης πληρωμής του άρθρου 16 της παρούσας. 

ε. Υποβάλλουν Αίτηση Ενιαίας Ενίσχυσης για το έτος 
της αίτησης ενίσχυσης και καθ’ όλη τη διάρκεια της 
πενταετίας. 

στ. Αναλάβουν την υποχρέωση τουλάχιστον για μια 
πενταετία: 

• Οι κτηνοτρόφοι να διατηρούν την ηλεκτροφόρο 
περίφραξη - οι μελισσοκόμοί να χρησιμοποιούν την 
ηλεκτροφόρο περίφραξη στον τόπο διαμονής και με¬ 
τακίνησής τους εφόσον αυτός είναι εντός των περιοχών 
παρέμβασης. 

• Να διατηρούν σε ξεχωριστό αρχείο όλα τα παρα¬ 
στατικά που σχετίζονται με την υλοποίηση του φυσικού 
και οικονομικού αντικειμένου του επενδυτικού σχεδίου 
τους προκειμένου να είναι δυνατή από τα αρμόδια όρ¬ 
γανα η επαλήθευση και ο έλεγχος των πληρωμών. 

• Να δέχονται και να διευκολύνουν τους ελέγχους 
που πραγματοποιούν εξουσιοδοτημένα Εθνικά και Κοι¬ 
νοτικά Όργανα. 

• Οι μελισσοκόμοί να είναι κάτοχοι μελισσοκομικού 
βιβλιαρίου σε ισχύ. 

2. Δεν μπορούν να κριθούν δικαιούχοι των ενισχύσεων 
της παρούσας, έστω κι αν πληρούν τις προϋποθέσεις 
της παραγράφου 1 του παρόντος άρθρου: 

• Κτηνοτρόφοι οι οποίοι διαθέτουν συστεγαζόμενες 
εκμεταλλεύσεις. 

• Πρόσωπα, τα οποία έχουν ενταχθεί στο καθεστώς 
της Πρόωρης Συνταξιοδότησης και οι σύζυγοι αυτών. 

• Διάδοχοι πρόωρης συνταξιοδότησης με δεκαετή 
αποκλεισμό 

• Πρόσωπα, τα οποία έχουν αποκλεισθεί από τις ενι¬ 
σχύσεις των γεωργοπεριβαλλοντικών μέτρων ή δράσε¬ 
ων και για όσο χρόνο ισχύει ο αποκλεισμός. 

• Ανήλικα άτομα. 

Αρθρο 6 

Κριτήρια ένταξης 

Τα κριτήρια ένταξης διακρίνονται σε κριτήρια επιλε- 
ξιμότητας και κριτήρια επιλογής ως ακολούθως: 

1. Γ ενικά κριτήρια επιλεξιμότητας: 

Οι ενδιαφερόμενοι προκειμένου να ενταχθούν πρέπει 
να πληρούν τα παρακάτω κριτήρια επιλεξιμότητας: 

α. Να είναι αγρότες όπως η έννοια ορίζεται στο άρθρο 3 
της παρούσας. 

β. Να ασκούν αγροτική δραστηριότητα όπως η έννοια 
ορίζεται στο άρθρο 3 της παρούσας. 

γ. Να είναι εγγεγραμμένοι στο Μητρώο Αγροτών και 
Αγροτικών Εκμεταλλεύσεων. 

δ. Να υποβάλουν εμπρόθεσμα, με τη διαδικασία του 
άρθρου 11 της παρούσας, αίτηση ενίσχυσης και οι εκ- 

μεταλλεύσεις τους να πληρούν τις ακόλουθες προϋ¬ 
ποθέσεις: 

• τα μελισσοσμήνη, τα αιγοπρόβατα και τα ποιμνι¬ 
οστάσια κατέχονται νόμιμα και είναι δηλωμένα στην 
πλέον πρόσφατη Αίτηση Ενιαίας Ενίσχυσης. 

• τα μελισσοσμήνη βρίσκονται ή μετακινούνται εντός 
των περιοχών παρέμβασης της δράσης και τα ποιμνι¬ 
οστάσια βρίσκονται εντός των περιοχών παρέμβασης 
της δράσης. 

2. Γενικά κριτήρια επιλογής 

Από τους υποψηφίους που πληρούν καταρχήν τα κρι¬ 
τήρια επιλεξιμότητας της προηγούμενης παραγράφου, 
γίνεται επιλογή των δικαιούχων με βάση τις διαθέσιμες 
πιστώσεις και την κατανομή τους και τα ακόλουθα κρι¬ 
τήρια που είναι σε ισχύ κατά την κατάθεση της αίτησης 
ενίσχυσης: 


ΚΡΙΤΗΡΙΟ 

Βαθμός 

Η έδρα της εκμετάλλευσης βρίσκεται εντός των 
οικοτόπων της αρκούδας 

20 

Επαγγελματίας αγρότης (Μελισσοκόμος 
ή Κτηνοτρόφος) 

20 

Μελισσοκόμος συστηματικός 

1002 με αριθμό μονών κυψελών <150 

20 

150δ με αριθμό μονών κυψελών <200 

25 

2002 με αριθμό μονών κυψελών <300 

30 

3002 με αριθμό μονών κυψελών <400 

35 

4002 με αριθμό μονών κυψελών 

40 

Κτηνοτρόφος εκτατικών εκτροφών αιγοπροβάτων 


502 με αριθμό αιγοπροβάτων <100 

10 

1002 με αριθμό αιγοπροβάτων <200 

15 

2002 με αριθμό αιγοπροβάτων <300 

20 

3002 με αριθμό αιγοπροβάτων <400 

25 

4002 με αριθμό αιγοπροβάτων 

30 

Δικαιούχος γεωργοπεριβαλλοντικής δράσης 

10 


Σε περίπτωση που στο πρόσωπο ενός υποψηφίου 
συντρέχουν περισσότερα του ενός κριτήρια επιλογής 
του ανωτέρω πίνακα, τα μόρια που αντιστοιχούν στα 
κριτήρια αυτά αθροίζονται. 

Σε περίπτωση ισοβαθμίας στη σειρά κατάταξης, προ¬ 
ηγούνται οι καταρχήν δικαιούχοι που συγκεντρώνουν 
μεγαλύτερη βαθμολογία στα κριτήρια επιλογής με τη 
σειρά προτεραιότητας που αναφέρονται στον παρα¬ 
πάνω πίνακα. 

Αρθρο 7 

Επιλέξιμες δαπάνες 

1. Επιλέξιμες δαπάνες για τη δράση θεωρούνται: 

Η αγορά και εγκατάσταση ηλεκτροφόρου περίφραξης, 
η οποία έχει πραγματοποιηθεί μετά από την ημερομηνία 
έγκρισης της επένδυσης και η οποία αγορά και εγκα¬ 
τάσταση περιλαμβάνει: 

Για την αγορά: 

• φωτοβολτάίκό σύστημα (ηλιακό πάνελ), 

• καλώδιο (σύρμα) φράκτη για περίφραξη (η περίφρα- 
ξη μπορεί να περιλαμβάνει μέχρι 4 σειρές καλώδιο για 
την προστασία από επιθέσεις αρκούδας), 

• τεντωτήρας συρμάτων, για να συντηρείται ευθυτε¬ 
νές το σύρμα μετάδοσης παλμών, 

• σετ πόρτας, 

• μονωτήρας για τη στήριξη του σύρματος (σε ξύλο 
ή σίδερο), 


• όργανο ελέγχου, 

• μπαταρία, 

• ξύλινοι, πλαστικοί ή μεταλλικοί πάσσαλοι 

Γ ια την εγκατάσταση: 

• Τα αποδεικνυόμενα ημερομίσθια ανειδίκευτου ερ¬ 
γάτη που απαιτούνται για την εγκατάσταση της περί- 
φραξης. 

2. Μη επιλέξιμες θεωρούνται οι δαπάνες Φ.Π.Α. 

Αρθρο 8 
Ύψος ενίσχυσης 

Η ενίσχυση χορηγείται απολογιστικά (βάσει εξοφλη- 
θέντων παραστατικών) με τη μορφή επιδότησης κε¬ 
φαλαίου και το ύψος της δύναται να φθάσει στο 80% 
των επιλέξιμων δαπανών ανά κτηνοτροφική μονάδα ή 
μελισσοκομική μονάδα 100 κυψελών. 

Το μέγιστο κόστος αγοράς και εγκατάστασης της 
ηλεκτροφόρου περίφραξης ανέρχεται σε 2.200€/0,05Ηα. 

ΚΕΦΑΛΑΙΟ Γ 

ΔΙΑΔΙΚΑΣΙΑ ΕΝΤΑΞΗΣ ΠΡΑΞΕΩΝ 
Αρθρο 9 

Δημοσιοποίηση - Πρόσκληση εκδήλωσης ενδιαφέροντος 

1. Η ΕΥΕ ΠΑΑ, ως Φορέας Εφαρμογής, προωθεί για 
έγκριση στον Υπουργό Αγροτικής Ανάπτυξης και Τρο¬ 
φίμων Πρόσκληση Εκδήλωσης Ενδιαφέροντος προς 
τους ενδιαφερομένους για την υποβολή αιτήσεων 
ενίσχυσης, μετά από το σύμφωνο της γνώμης της 
ΕΥΔ ΠΑΑ. 

2. Η πρόσκληση εκδήλωσης ενδιαφέροντος θα πρέπει 
να περιλαμβάνει όλα τα απαραίτητα στοιχεία ενημέρω¬ 
σης των δυνητικών δικαιούχων όπως αυτά που ορίζονται 
στο εν ισχύ Σύστημα Διαχείρισης και Ελέγχου (ΣΔΕ) του 
ΠΑΑ 2007-2013 και κυρίως: 

• Τον τόπο και χρόνο υποβολής των αιτήσεων ενί¬ 
σχυσης. 

• Τις προϋποθέσεις και τους όρους ένταξης καθώς 
επίσης και τις επιλέξιμες δαπάνες. 

• Τα κριτήρια επιλογής και αξιολόγησης. 

• Τη διαδικασία και το χρονοδιάγραμμα που πρέπει 
να τηρηθεί. 

• Τις Υπηρεσίες, τους φορείς και την ηλεκτρονική 
διεύθυνση όπου θα μπορούν οι ενδιαφερόμενοι να 
προμηθευτούν το ενημερωτικό υλικό και να λάβουν τις 
απαραίτητες πληροφορίες. 

• Τις υποχρεώσεις των δικαιούχων στην περίπτωση 
έγκρισης της αίτησης ενίσχυσης. 

• Αναφορά στη συγχρηματοδότηση του Μέτρου από 
το Ευρωπαϊκό Γεωργικό Ταμείο Αγροτικής Ανάπτυξης 
(ΕΓΤΑΑ). 

3. Με ευθύνη του Φ.Ε. γίνεται ευρεία δημοσιοποίηση 
της Πρόσκλησης Εκδήλωσης Ενδιαφέροντος ιδίως: 

• Αναρτάται στην ιστοσελίδα νννννν.εθΓΟΙϋκίεηαρΙίχί.ρΓ 
του Διοικητικού τομέα του ΠΑΑ. 

• Κοινοποιείται στους Φορείς Υλοποίησης. 

4. Οι Φ.Υ. με τη λήψη της πρόσκλησης εκδήλωσης ενδι¬ 
αφέροντος ενημερώνουν με κάθε πρόσφορο μέσο τους 
δυνητικούς δικαιούχους της περιοχής ευθύνης τους. Οι 
Φ.Υ. προβαίνουν το αργότερο εντός τριών (3) εργάσι¬ 
μων ημερών από τη λήψη της Πρόσκλησης Εκδήλωσης 
Ενδιαφέροντος, στις παρακάτω ενέργειες: 

• Ανάρτηση, για διάστημα δεκαπέντε (15) τουλάχιστον 
εργασίμων ημερών από τη λήψη της πρόσκλησης εκ¬ 
δήλωσης ενδιαφέροντος, στον πίνακα ανακοινώσεων 
της υπηρεσίας τους. 

• Αποστολή της πρόσκλησης στους Δήμους της περι¬ 
οχής ευθύνης τους με την επισήμανση ότι αυτή πρέπει 
να δημοσιοποιηθεί με κάθε πρόσφορο μέσο και τουλά¬ 
χιστον να αναρτηθεί για διάστημα δέκα (10) εργασίμων 
ημερών από τη λήψη της, στον πίνακα ανακοινώσεων 
της έδρας του Δήμου και των Δημοτικών και Τοπικών 
Ενοτήτων τους. 

• Όπου ενδείκνυται λαμβάνονται πρόσθετα μέτρα δη¬ 
μοσιότητας με συνεργασία των εμπλεκόμενων φορέων, 
όπως οργάνωση ημερίδων κ.α. 

5. Αποδεικτικά στοιχεία δημοσιότητας τηρούνται από 
το Φ.Υ. για την περιοχή ευθύνης του. 

Αρθρο 10 

Απόφαση Ένταξης πράξης / χρηματοδότησης 

Η ΕΥΕ ΠΑΑ εκδίδει Απόφαση ένταξης / χρηματοδότη¬ 
σης της δράσης στο Πρόγραμμα με υπογραφή Ειδικού 
Γραμματέα, την οποία καταχωρεί στο ΟΠΣΑΑ και την 
κοινοποιεί στην ΕΥΔ ΠΑΑ για την εξασφάλιση πιστώ¬ 
σεων στο ΠΔΕ/Τακτικό Προϋπολογισμό. 

Αρθρο 11 

Υποβολή αιτήσεων ενίσχυσης 

1. Οι ενδιαφερόμενοι, για να ενταχθούν στη δράση, 
πρέπει να υποβάλλουν αίτηση ενίσχυσης στο Φ.Υ. του 
τόπου της έδρας της εκμετάλλευσης, εκτός αν προ- 
βλέπεται διαφορετικά στην Πρόσκληση Εκδήλωσης 
Ενδιαφέροντος. 

2. Η αίτηση ενίσχυσης για να γίνει αποδεκτή και να 
τύχει της προβλεπόμενης στη συνέχεια αξιολόγησης 
θα πρέπει να υποβληθεί στο φορέα εμπρόθεσμα και 
να είναι πλήρης. 

3. Η αίτηση ενίσχυσης θεωρείται ότι εμφανίζει πληρό¬ 
τητα, εφόσον συνοδεύεται από τα παρακάτω: 

α. Αίτηση εκδήλωσης ενδιαφέροντος πλήρως συμπλη¬ 
ρωμένη και υπογραμμένη. 

β. Παραστατικά που τεκμηριώνουν τα κριτήρια έντα¬ 
ξης και τα οποία είναι: 

• Φωτοαντίγραφο της πλέον πρόσφατης Αίτησης 
Ενιαίας Ενίσχυσης (ΑΕΕ). Σε περίπτωση που το πληρο¬ 
φοριακό σύστημα της αίτησης συνδέεται και παράγεται 
από την Αίτηση Ενιαίας Ενίσχυσης (ΑΕΕ), δεν απαιτείται 
φωτοαντίγραφο. 

• Υπεύθυνη δήλωση του ν. 1599/86, στην οποία θα ανα- 
φέρεται ότι η συγκεκριμένη δράση δεν ενισχύεται άμεσα 
ή έμμεσα από άλλο Εθνικό ή Κοινοτικό πρόγραμμα. 

• Φωτοαντίγραφο της άδειας ίδρυσης και λειτουργίας 
κτηνοτροφικών μονάδων σε ισχύ ή άδεια εγκατάστα¬ 
σης σύμφωνα με τον ν. 4056/2012 (ΦΕΚ 56 Α') (μόνο για 
τους κτηνοτρόφους). Σε περίπτωση μη προσκόμισης της 
άδειας εγκατάστασης γίνεται δεκτή η προσωρινή άδεια 
εγκατάστασης όπως αυτή ορίζεται ήτοι το αποδεικτικό 
κατάθεσης αίτησης που χορηγείται στην περίπτωση 
των πρόχειρων καταλυμάτων, όσο και η άδεια προέγκρι¬ 
σης εγκατάστασης που χορηγείται στις περιπτώσεις 
των υπολοίπων κατηγοριών. 

• Φωτοαντίγραφο θεωρημένου (σε ισχύ) πλήρους 
(όλων των σελίδων) μελισσοκομικού βιβλιαρίου, νομίμως 
επικυρωμένου (μόνο για τους μελισσοκόμους). 


γ. Σε περίπτωση που ο τραπεζικός λογαριασμός είναι 
διαφορετικός από αυτόν που έχει δηλωθεί στην ΑΕΕ, 
φωτοαντίγραφο της πρώτης σελίδας του τραπεζικού 
βιβλιαρίου. 

δ. Φωτοτυπία των δυο όψεων της αστυνομικής ταυτό¬ 
τητας ή άλλου δημόσιου εγγράφου που να πιστοποιεί 
την ταυτοπροσωπία, σύμφωνα με τον ν. 2690/99, όπως 
τροποποιημένος ισχύει. 

ε. Καταστατικό σύστασης της εταιρείας προκειμένου 
για νομικά πρόσωπα και ορισμός εκπροσώπου, ο οποίος 
θα υπογράψει τη σύμβαση και θα έχει την ευθύνη της 
εφαρμογής της. 

στ. Με την αίτηση ενίσχυσης υποβάλλεται μία προ¬ 
σφορά και προτιμολόγια για κάθε επενδυτική δαπάνη. 
Οι προσφορές πρέπει να είναι ευκρινείς και να περι¬ 
λαμβάνουν: 

• τα στοιχεία του προμηθευτή (οπωσδήποτε τηλέφω¬ 
νο επικοινωνίας και Α.Φ.Μ.), 

• Αναλυτική περιγραφή του εξοπλισμού, Μηχανημάτων 
(τύπος και λοιπά τεχνικά χαρακτηριστικά), υλικών, προ- 
ϋπολογιζόμενες ποσότητες αυτών, μονάδα μέτρησης 
(τρέχον μέτρο, τ.μ., τεμάχια, κ.λπ.), τιμή για κάθε είδος 
ανά μονάδα μέτρησης. 

• Εργατικά-εγκατάσταση: Ανάλυση προβλεπόμενου 
εργατικού κόστους, κατηγορία προσωπικού με αναφορά 
στα ημερομίσθια σύμφωνα με την Συλλογική σύμβαση 
εργασίας του κάθε ενός. 

Επιπλέον, στην προσφορά διευκρινίζονται: 

• η καθαρή αξία χωρίς να περιλαμβάνεται ο ΦΠΑ, ενώ 
αναφέρεται ξεχωριστά το ισχύον κατά τη κατάθεση 
της προσφοράς ποσοστό ΦΠΑ ανάλογα με το είδος 
της δαπάνης, 

• εάν τα περιγραφόμενα είδη πρέπει να διαθέτουν 
σήμανση «ΟΕ» ή έκθεση δοκιμής από το ΙΓΕΜΚ ή έκθεση 
δοκιμής από άλλο αναγνωρισμένο Ίδρυμα της Ευρωπα¬ 
ϊκής Ένωσης ή δεν απαιτείται λόγω της φύσης τους και 

• ότι η αξία αφορά σύγχρονα καινούργια είδη. 

4. Η αίτηση ενίσχυσης υποβάλλεται σε ένα μόνο 
Φορέα, ανεξάρτητα αν η εκμετάλλευση βρίσκεται σε 
περισσότερους του ενός νομούς που υπάγονται σε δι¬ 
αφορετικούς Φορείς Υλοποίησης. Στην τελευταία πε¬ 
ρίπτωση, η αίτηση ενίσχυσης υποβάλλεται στον τόπο 
υποβολής της ΑΕΕ. 

Αρθρο 12 

Αξιολόγηση των αιτήσεων ενίσχυσης 

1. Η αξιολόγηση των αιτήσεων ενίσχυσης γίνεται με 
ευθύνη οριζόμενου από τον προϊστάμενο του Φ.Υ. γεω¬ 
τεχνικού, και σε περίπτωση έλλειψης, από άλλον υπάλ¬ 
ληλο, ο οποίος επίσης ορίζεται από τον προϊστάμενο 
του Φ.Υ. και ολοκληρώνεται σε χρονικό διάστημα, το 
οποίο καθορίζεται στην Πρόσκληση Εκδήλωσης Ενδι¬ 
αφέροντος. 

2. Ο Φ.Υ. πραγματοποιεί Διοικητικούς Ελέγχους στο 
σύνολο των αιτήσεων ενίσχυσης με τη διαδικασία που 
προβλέπεται στην παράγραφο 2 του άρθρου 22 της 
παρούσας. 

3. Η αξιολόγηση είναι συγκριτική, συντελείται με τη 
συμπλήρωση τυποποιημένου «Δελτίου Αξιολόγησης - 
Εισηγητικής Έκθεσης», όπως αυτό θα καθορίζεται στην 
πρόσκληση Εκδήλωσης Ενδιαφέροντος και ολοκληρώνε¬ 
ται με την κατάταξη των αιτήσεων ενίσχυσης σε παρα¬ 
δεκτές και μη παραδεκτές και με τη σύνταξη «Πίνακα κα- 

τάταξης αποτελεσμάτων αξιολόγησης». Ως παραδεκτές 
αιτήσεις ενίσχυσης νοούνται οι αιτήσεις που πληρούν 
όλα τα κριτήρια επιλεξιμότητας και επιλογής, ενώ ως 
μη παραδεκτές αιτήσεις ενίσχυσης, νοούνται οι αιτήσεις 
που δεν πληρούν έστω και ένα από τα κριτήρια επιλεξι- 
μότητας. Ο πίνακας περιλαμβάνει κατάσταση με όλες τις 
παραδεκτές αιτήσεις ενίσχυσης, κατά φθίνουσα σειρά 
βαθμολογίας και κατάσταση με όλες τις μη παραδεκτές 
αιτήσεις ενίσχυσης επίσης κατά φθίνουσα σειρά βαθ¬ 
μολογίας. Η κατάταξη θα υλοποιείται μηχανογραφικά. 

4. Οι Διοικητικοί Έλεγχοι (αξιολόγηση αιτήσεων ενί¬ 
σχυσης) καλύπτουν όλα τα στοιχεία που είναι δυνατό 
και ενδεδειγμένο να ελεγχθούν διοικητικά και θα πρέπει 
να περιλαμβάνουν την εξακρίβωση του εύλογου χαρα¬ 
κτήρα του προτεινόμενου κόστους που αξιολογείται με 
τη χρήση κατάλληλου συστήματος αξιολόγησης, όπως 
λ.χ. κόστος αναφοράς (σύγκριση τιμών που προτείνο- 
νται με τις ανά μονάδα τιμές του εξοπλισμού, υλικών 
ή υπηρεσιών που ισχύουν στην αγορά), σύγκριση των 
τιμών που αναγράφονται στις διάφορες προσφορές- 
προτιμολόγια. Οι Διοικητικοί έλεγχοι καταχωρούνται 
στο μηχανογραφικό σύστημα. 

1. Η ένταξη των αιτήσεων ενίσχυσης στο καθεστώς 
γίνεται με βάση τη σειρά κατάταξής τους στην κατά¬ 
σταση των παραδεκτών αιτήσεων ενίσχυσης και σύμ¬ 
φωνα με τα αναφερόμενα στα άρθρα 13 και 14 μέχρι 
εξάντλησης της προβλεπόμενης πίστωσης. 

Άρθρο 13 

Έγκριση δικαιούχων 

1. Μετά την ολοκλήρωση των διαδικασιών του προη¬ 
γούμενου άρθρου, οι Φ.Υ. ενημερώνουν την ΕΥΕ ΠΑΑ για 
τα αποτελέσματα αξιολόγησης ώστε αυτή να προβεί 
σε δειγματοληπτικό έλεγχο. 

2. Μετά την ολοκλήρωση του δειγματοληπτικού ελέγ¬ 
χου, η ΕΥΕ ΠΑΑ κατατάσσει τους ενδιαφερομένους σε 
καταστάσεις που αφορούν στις αιτήσεις ανά την Επι¬ 
κράτεια και στις ακόλουθες κατηγορίες: 

α) Εν δυνάμει δικαιούχοι: Εν δυνάμει δικαιούχοι είναι 
οι καταταγέντες πρώτοι στην κατάσταση των παραδε¬ 
κτών αιτήσεων ενίσχυσης, οι οποίοι εντάσσονται κατά 
φθίνουσα σειρά βαθμολογίας ανάλογα με τις διαθέσιμες 
πιστώσεις. 

β) Επιλαχόντες: Επιλαχόντες είναι οι επόμενοι κατά 
φθίνουσα σειρά βαθμολογίας κατατασσόμενοι στην κα¬ 
τάσταση των παραδεκτών αιτήσεων ενίσχυσης, οι οποίοι 
όμως δεν εντάσσονται λόγω εξαντλήσεως του καθορισμέ¬ 
νου ορίου πιστώσεων όπως αυτό καθορίζεται και ισχύει. 

γ) Απορριπτόμενοί: Απορριπτόμενοι είναι οι κατατασ- 
σόμενοι στην κατάσταση των μη παραδεκτών αιτήσεων 
ενίσχυσης. 

3. Η ΕΥΕ ΠΑΑ, διαβιβάζει σε έντυπη ή/και ηλεκτρονική 
μορφή τις καταστάσεις των κατηγοριών «εν δυνάμει», 
«επιλαχόντες» και «απορριπτόμενοι»: 

α) στους Φ.Υ., οι οποίοι αναλαμβάνουν την υποχρέωση 
δημοσιοποίησης των ανωτέρω καταστάσεων, με ανάρ¬ 
τηση για διάστημα δέκα (10) εργάσιμων ημερών από την 
ημερομηνία παραλαβής, στους πίνακες ανακοινώσεών 
τους καθώς και με κάθε άλλο πρόσφορο μέσο και 

β) στην ΕΥΔ ΠΑΑ, η οποία αναλαμβάνει την υποχρέ¬ 
ωση δημοσιοποίησής τους στο διαδικτυακό τόπο του 
Διοικητικού Τομέα Κοινοτικών Πόρων και Υποδομών 
Αγροτικής Ανάπτυξης. 


Στη δημοσιοποίηση των καταστάσεων της κατηγορίας 
των «εν δυνάμει δικαιούχων» αναφέρεται ρητά ότι: «Οι 
δημοσιοποιούμενες καταστάσεις δεν αποτελούν ανά¬ 
ληψη δέσμευσης εκ μέρους του Υπουργείου Αγροτικής 
Ανάπτυξης και Τροφίμων μέχρι της έκδοσης της ατο¬ 
μικής απόφασης ένταξης πράξης και την αποδοχή της 
από τους δικαιούχους». 

Αποδεικτικά της δημοσιοποίησης των καταστάσεων 
τηρούνται στα αρχεία του Φ.Υ. 

γ) Ενημερώνει εγγράφως, με αποδεικτικό παραλαβής, 
τους υποψήφιους των κατηγοριών «επιλαχόντες» και 
«απορριπτόμενοι» για το δικαίωμα υποβολής προσφυγής 
στο Φ.Υ. εντός δεκαπέντε (15) εργάσιμων ημερών από 
την παραλαβή της σχετικής ενημέρωσης. 

Η ενημέρωση περιλαμβάνει κάθε πληροφορία απα¬ 
ραίτητη για την υποβολή προσφυγής και οπωσδήποτε 
τη βαθμολογία του. 

δ) Αποστέλλει στους «εν δυνάμει δικαιούχους», σύμ¬ 
φωνα με τα οριζόμενα στο άρθρο 15, τις ατομικές απο¬ 
φάσεις έγκρισης πράξης, συνοδευόμενες από δήλωση 
αποδοχής του επενδυτικού σχεδίου. 

4. Παράλληλα με την έκδοση των αποφάσεων έγκρι¬ 
σης πράξης, από το ΦΈ. συμπληρώνονται ηλεκτρονικά 
τα Τεχνικά Δελτία Πράξης Με την ολοκλήρωση της έκ¬ 
δοσης των ανωτέρω αποφάσεων και της καταχώρησης 
των Τεχνικών Δελτίων στο ΟΠΣΑΑ, ο ΦΈ. ενημερώνει 
εγγράφως την ΕΥΔ ΠΑΑ για την εξέλιξη της διαδικασίας 
επισυνάπτοντας αναλυτικούς πίνακες. 

5. Η ΕΥΕ ΠΑΑ εκδίδει Τροποποίηση της Απόφασης 
Ένταξης/ Χρηματοδότησης (ενσωματώνοντας στην από¬ 
φαση σχετική λίστα δικαιούχων) την οποία κοινοποιεί 
στην ΕΥΔ ΠΑΑ και στον ΟΠΕΚΕΠΕ. 

Αρθρο 14 
Προσφυγές 

1. Οι προσφυγές εξετάζονται, εντός δέκα (10) εργάσι¬ 
μων ημερών από την ημερομηνία υποβολής τους, από 
τριμελή επιτροπή, στην οποία συμμετέχει ένας τουλάχι¬ 
στον γεωτεχνικός και η οποία ορίζεται και συγκροτείται 
με ευθύνη του Φ.Υ. 

Στις ανωτέρω επιτροπές δεν μπορούν να συμμετέχουν 
μέλη τα οποία διεξήγαγαν σε προγενέστερο στάδιο 
οποιονδήποτε έλεγχο που αφορούσε την αξιολόγηση 
της αίτησης ενίσχυσης του ενιστάμενου. 

Τα αποτελέσματα της επιτροπής τηρούνται σε Πρα¬ 
κτικό Προσφυγών και θεωρούνται οριστικά και κοινο¬ 
ποιούνται στην ΕΥΕ ΠΑΑ. 

2. Η ΕΥΕ ΠΑΑ, μετά την παραλαβή του Πρακτικού 
Προσφυγών προβαίνει στις ακόλουθες ενέργειες: 

α) Κατατάσσει τους προσφεύγοντες, κατ’ αναλογία 
του άρθρου 13, παράγραφος 2, στις τελικές κατηγο¬ 
ρίες των «εν δυνάμει δικαιούχων», «επιλαχόντων» και 
«απορριπτόμενων». 

β) Διαβιβάζει, κατ’ αναλογία του άρθρου 13, παρά¬ 
γραφος 3, τις τελικές καταστάσεις των κατηγοριών «εν 
δυνάμει δικαιούχοι», «επιλαχόντες» και «απορριπτόμενοι» 
στους Φ.Υ. και στην ΕΥΔ ΠΑΑ προκειμένου να προβούν 
στις αναγκαίες ενέργειες δημοσιοποίησής τους. 

γ) Αποστέλλει στους «εν δυνάμει δικαιούχους», σύμ¬ 
φωνα με τα οριζόμενα στο άρθρο 13, τις ατομικές απο¬ 
φάσεις έγκρισης πράξης του άρθρου 15, συνοδευόμενες 
από δήλωση αποδοχής του επενδυτικού σχεδίου. 

Αρθρο 15 

Ατομικές Αποφάσεις Έγκρισης Πράξης - Σύμβαση 

1. Οι ατομικές αποφάσεις έγκρισης πράξης εκδίδο- 
νται από την Ειδική Υπηρεσία Εφαρμογής ΠΑΑ - Αντα¬ 
γωνιστικότητα, με απόφαση του Υπουργού Αγροτικής 
Ανάπτυξης και Τροφίμων. Ο τύπος και το περιεχόμενο 
των ατομικών αποφάσεων έγκρισης πράξης θα είναι 
σύμφωνο με τα οριζόμενα στην υπ’ αριθμ. 4130/15-5-2009 
απόφαση του Υπουργού Αγροτικής Ανάπτυξης και Τρο¬ 
φίμων, όπως ισχύει κάθε φορά. 

2. Οι υποψήφιοι, των οποίων τα επενδυτικά σχέδια 
εγκρίθηκαν, υποβάλλουν στον τόπο και στο χρόνο που 
ορίζονται στην ατομική απόφαση έγκρισης πράξης, δή¬ 
λωση αποδοχής του εγκεκριμένου επενδυτικού σχεδίου 
σύμφωνα με τους όρους και τις προϋποθέσεις της ατο¬ 
μικής απόφασης έγκρισης πράξης, 

Η μη συμμόρφωση προς τους παραπάνω όρους, εντός 
του χρονικού διαστήματος που καθορίζεται στην ατο¬ 
μική απόφαση έγκρισης πράξης επιφέρει την ανάκλη¬ 
ση της απόφασης έγκρισης πράξης του επενδυτικού 
σχεδίου στο καθεστώς ενισχύσεων προς όφελος των 
επιλαχόντων κατά φθίνουσα σειρά βαθμολογίας. 

3. Η κατάσταση με τους επιλαχόντες καταργείται 
μετά το πέρας της καταληκτικής ημερομηνίας για την 
υπογραφή των συμβάσεων. Οι επιλαχόντες, δύναται 
να επανέλθουν με νέα αίτηση ενίσχυσης κατά τυχόν 
επόμενη πρόσκληση εκδήλωσης ενδιαφέροντος. 

ΚΕΦΑΛΑΙΟ Δ' 

ΠΑΡΑΚΟΛΟΥΘΗΣΗ ΠΡΑΞΕΩΝ - ΚΑΤΑΒΟΛΗ ΕΝΙΣΧΥΣΕΩΝ 

Αρθρο 16 
Αίτηση πληρωμής 

1. Για την καταβολή της αναλογούσας δημόσιας οικο¬ 
νομικής ενίσχυσης του επενδυτικού σχεδίου, ο δικαιού¬ 
χος υποβάλλει ενυπόγραφη αίτηση πληρωμής στο Φ.Υ. 
της έδρας της εκμετάλλευσης. 

2. Η αίτηση πληρωμής συντάσσεται και υπογράφεται 
από το δικαιούχο και συνοδεύεται: 

Α. Φάκελο, για την καταβολή της εγκεκριμένης δη¬ 
μόσιας δαπάνης, ο οποίος θα περιλαμβάνει τα εξής 
δικαιολογητικά: 

α. Αίτηση πληρωμής στην οποία θα πρέπει να αναγρά¬ 
φονται αναλυτικά τα στοιχεία της αίτησης ενίσχυσης. 

β. Αναλυτική κατάσταση πληρωμών, Συγκεντρωτική 
κατάσταση πληρωμών και χρηματοδότησης των πραγ- 
ματοποιηθεισών δαπανών με επιβεβαίωση ολοκλήρωσης 
της πράξης. Όλα τα παραπάνω πρέπει να φέρουν οπωσ¬ 
δήποτε την σφραγίδα του δικαιούχου και την υπογραφή 
του νόμιμου εκπροσώπου του. 

γ. Υπεύθυνη δήλωση του ν. 1599/86 άρθρο 8, που θα 
βεβαιώνει: 

• Την εγκυρότητα των παρεχομένων πληροφοριών 
από τον ίδιο τον δικαιούχο 

• την χρονική περίοδο μετακίνησής τους και παραμο¬ 
νής τους εκεί (από ... έως ...) (για τους μελισσοκόμους 
και τους μετακινούμενους κτηνοτρόφους). 

• την τοποθεσία μετακίνησης των μελισσοσμηνών 
(Περιφερειακή Ενότητα, Δημοτική Ενότητα, θέση, κ.λπ.) 
(μόνο για τους μελισσοκόμους). 

δ. Οι μελισσοκόμοι οφείλουν με την αίτηση πληρω¬ 
μής να καταθέτουν δελτίο αποστολής, σύμφωνα με τον 
Κ.Φ.Β & Σ (στην περίπτωση που η μετακίνηση γίνει με 


ΦΙΧ) και φορτωτικές, σύμφωνα με τον Κ.Φ.Β & Σ (στην 
περίπτωση που η μετακίνηση γίνει με ΦΔΧ) από το 
οποίο να τεκμηριώνεται η περιοχή εγκατάστασης του 
μελισσοσμήνους. 

ε. Οι κτηνοτρόφοι, οφείλουν να καταθέτουν φωτο¬ 
αντίγραφο της άδειας εγκατάστασης κτηνοτροφικών 
μονάδων σε ισχύ, εφόσον τούτη δεν κατατέθηκε με 
την αίτηση ενίσχυσης σύμφωνα με τα οριζόμενα στο 
άρθρο 11, παρ. 3. 

Β. Φάκελο με τα νόμιμα πρωτότυπα παραστατικά των 
δαπανών που έχει εκτελέσει ο δικαιούχος και συγκεκρι¬ 
μένα: τα εξοφλημένα τιμολόγια, τα δελτία αποστολής, 
τις εξοφλημένες αποδείξεις παροχής υπηρεσιών. 

Όσον αφορά τα δελτία αποστολής θα πρέπει σε κάθε 
περίπτωση να αναφέρεται σαν τόπος προορισμού των 
αγαθών ο τόπος υλοποίησης της επένδυσης και να 
αντιστοιχεί στο τιμολόγιο που θα εκδοθεί, ιδιωτικό συμ¬ 
φωνητικό μεταξύ του δικαιούχου και του προμηθευτή 
του εξοπλισμού, το οποίο πρέπει να έχει κατατεθεί στην 
αρμόδια Δ.Ο.Υ., τα αποδεικτικά κατάθεσης σε τραπεζικό 
λογαριασμό, τις επιταγές, τις εξοφλητικές αποδείξεις 
συνημμένες στο τιμολόγιο πώλησης. 

Ειδικά για την εξόφληση των τιμολογίων ή των απο¬ 
δείξεων παροχής υπηρεσιών και μετά την τροποποί¬ 
ηση στις διατάξεις του π.δ. 186/1992 (Κ.Β.Σ.) από τον 
ν. 3842/2010 (ΦΕΚ 58 Α') άρθρο 19 του κεφ. Β' και ειδι¬ 
κότερα με την ΠΟΑ. 1091/14-6-2010 εγκύκλιο εφαρμογής 
παράγραφος 25α, διευκρινίζεται ότι για την απόδειξη 
της συναλλαγής από το λήπτη φορολογικού στοιχείου 
που αφορά αγορά αγαθών ή λήψη υπηρεσιών αξίας 
3.000 Ευρώ (ποσό με ΦΠΑ) και άνω, ή όπως αυτό ισχύει, 
απαιτείται η τμηματική ή ολική εξόφληση να γίνεται 
μέσω τραπεζικού λογαριασμού, με δίγραμμη επιταγή, 
απλή επιταγή ή ακόμη και με τη χρήση ταχυδρομικής 
επιταγής- ταχυπληρωμής, έκδοσης του λήπτη του στοι¬ 
χείου. Στην περίπτωση εξόφλησης από τον λήπτη των 
στοιχείων, με επιταγή, ο εκδότης αυτής πρέπει για την 
εφαρμογή της ανωτέρω υποχρέωσης, να αποδεικνύει 
τη συναλλαγή με φωτοαντίγραφο της επιταγής αυτής 
ή με άλλο πρόσφορο τρόπο ή μέσο έχοντας υπόψη ότι 
ως προς το είδος και τον τύπο της επιταγής καθώς και 
τα έννομα αποτελέσματα που συνεπάγεται η χρήση 
της, εφαρμογή έχουν τα οριζόμενα από τις διατάξεις 
του ν. 5960/1933 (ΦΕΚ Α'401) περί επιταγών. Εξόφληση 
με επιταγές τρίτων δεν καθιστά τη δαπάνη επιλέξιμη 
ως συγχρηματοδοτούμενη. 

Τα εξοφλημένα τιμολόγια θα πρέπει είτε να ανα¬ 
γράφουν την λέξη ΕΞΟΦΛΗΘΗ στο σώμα τους και να 
φέρουν σφραγίδα και υπογραφή του εκδότη είτε να 
συνοδεύονται από εξοφλητική απόδειξη στην οποία θα 
αναφέρεται και ο τρόπος εξόφλησης. 

Επίσης, επισημαίνεται ότι τα παραστατικά προελεύσε- 
ως εξωτερικού θα πρέπει να συνοδεύονται από επίσημη 
μετάφραση. 

Ο έλεγχος θα γίνεται επί των πρωτοτύπων παρα¬ 
στατικών, τα οποία θα σφραγίζονται με ευθύνη του 
αρμόδιου υπαλλήλου του Φ.Υ., ο οποίος υλοποιεί το 
διοικητικό έλεγχο για την πληρωμή του δικαιούχου, με 
ειδική σφραγίδα που θα αναγράφει τα εξής: «ΤΟ ΠΑ¬ 
ΡΟΝ ΠΑΡΑΣΤΑΤΙΚΟ ΥΠΟΒΛΗΘΗΚΕ ΓΙΑ ΕΝΙΣΧΥΣΗ ΣΤΟ 
ΠΛΑΙΣΙΟ ΤΟΥ ΠΑΑ 2007-2013, ΜΕΤΡΟ 216, ΔΡΑΣΗ 1.1» και 
αφού φωτοτυπηθούν σε δύο σειρές φωτοαντιγράφων 
είτε από τον ίδιο τον δικαιούχο ή από την Υπηρεσία, θα 

επιστρέφονται στον δικαιούχο. Οι ανωτέρω σειρές φω¬ 
τοαντιγράφων, θα επικυρωθούν ως ακριβή αντίγραφα 
εκ του πρωτοτύπου από την Υπηρεσία και θα παραμεί¬ 
νουν στην αρμόδια Διεύθυνση Αγροτικής Οικονομίας και 
Κτηνιατρικής των Περιφερειακών Ενοτήτων. 

Δεν θα γίνονται αποδεκτά παραστατικά τα οποία υπο¬ 
βάλλονται σε αντίγραφα λόγω απώλειας των πρωτοτύ¬ 
πων, εξαιρουμένων των αποδεδειγμένων περιπτώσεων 
ανωτέρας βίας που δεν οφείλονται σε υπαιτιότητα του 
δικαιούχου. 

Για να διασφαλίζεται η πλήρης ταυτοποίηση σε επίπε¬ 
δο μοναδικότητας μηχανήματος και για να επιβεβαιώνε¬ 
ται κατά τον έλεγχο του φυσικού αντικειμένου με αυτόν 
του μηχανολογικού εξοπλισμού (π.χ. φωτοβολταϊκού 
συστήματος), που είναι εγκατεστημένο στο χώρο της 
επένδυσης, στα παραστατικά αγοράς του θα πρέπει να 
αναγράφεται υποχρεωτικά ο σειριακός αριθμός. 

Ο φάκελος και τα παραστατικά που αφορούν τις χρη¬ 
ματοδοτούμενες δαπάνες για τα οποία εισπράττονται 
ενισχύσεις από το ΕΓΤΑΑ φυλάσσονται στο Φορέα Υλο¬ 
ποίησης, όπως αντίστοιχα και από το δικαιούχο και είναι 
στη διάθεση κάθε αρμόδιου ελεγκτή καθώς και της Ευρ. 
Επιτροπής επί πέντε έτη από την περίοδο υλοποίησης 
της επένδυσης. 

Αρθρο 17 

Περιορισμοί και όροι υποβολής Αιτημάτων Πληρωμής 

1. Η αίτηση πληρωμής υποβάλλεται από το δικαιούχο 
το αργότερο εντός δώδεκα μηνών (12) από την ημερο¬ 
μηνία της ατομικής απόφασης έγκρισης πράξης. Μη 
τήρηση του παραπάνω όρου συνεπάγεται αυτοδίκαιη 
ανάκληση της ατομικής απόφασης έγκρισης πράξης. 

2. Ωστόσο, σε περιπτώσεις ανωτέρας βίας που θα κρί- 
νονται ως πλήρως αιτιολογημένες και τεκμηριωμένες, 
θα χορηγείται από τον Φ.Υ. παράταση της υποβολής 
του αιτήματος πληρωμής για διάστημα το πολύ έξι (6) 
μηνών. Με την παρέλευση και του χρονικού διαστήματος 
της ως άνω εγκριθείσας παράτασης, κατά την οποία ο 
δικαιούχος δεν υπέβαλε αίτηση σύμφωνα με όσα αναφέ- 
ρονται στην παράγραφο 1, η ατομική απόφαση έγκρισης 
πράξης ανακαλείται αυτοδίκαια. 

Αρθρο 18 

Παρακολούθηση της υλοποίησης 
των επενδυτικών σχεδίων 

1. Στο πλαίσιο της παρακολούθησης της προόδου 
υλοποίησης των επενδυτικών Σχεδίων των δικαιούχων, 
οι Φ.Υ: 

α) μετά την πάροδο δώδεκα (12) και δεκαοκτώ (18) 
μηνών που προβλέπονται στο Αρθρο 17 της παρούσης, 
από την ημερομηνία έκδοσης της ατομικής απόφασης 
έγκρισης πράξης, ενημερώνουν την Ειδική Υπηρεσία 
Εφαρμογής ΠΑΑ - Ανταγωνιστικότητα για τους δικαι¬ 
ούχους που αθέτησαν τις υποχρεώσεις του άρθρου 17. 

β) στις περιπτώσεις χορήγησης παράτασης του χρό¬ 
νου υλοποίησης του επενδυτικού Σχεδίου κοινοποιούν 
άμεσα στην Ειδική Υπηρεσία Εφαρμογής ΠΑΑ - Αντα¬ 
γωνιστικότητα τις σχετικές αποφάσεις. 

2. Οι Φορείς Υλοποίησης, στους οποίους έχουν κατατε¬ 
θεί οι Αιτήσεις Πληρωμών, προβαίνουν σε διοικητική εξέ¬ 
ταση και επεξεργασία των στοιχείων που έχουν υποβλη¬ 
θεί με την αίτηση πληρωμής του δικαιούχου, στο σύνολο 
(100%) των αιτήσεων πληρωμών, με τη διαδικασία που 


προβλέπεται στην παράγραφο 3α του άρθρου 22 της 
παρούσας απόφασης. Τη διαδικασία αυτή αναλαμβάνει 
υπάλληλος του Φ.Υ., εάν είναι δυνατόν γεωτεχνικός, ο 
οποίος ορίζεται από τον προϊστάμενο του Φ.Υ. 

3. Για τις επενδυτικές ενέργειες, η υλοποίηση της 
επένδυσης πρέπει να εξακριβωθεί με τουλάχιστον μία 
επίσκεψη επιτόπου στο χώρο που είναι εγκατεστημένη 
η ηλεκτροφόρος περίφραξη. Οι επιτόπιες επαληθεύσεις 
διενεργούνται από «Επιτροπές Επιτόπιας Επαλήθευσης» 
των Φορέων Υλοποίησης στους οποίους εμπίπτουν οι 
οικότοποι της αρκούδας. Για τον σκοπό αυτό, με απόφα¬ 
ση του προϊσταμένου των Φορέων Υλοποίησης, συστή- 
νονται διμελείς Επιτροπές Επιτόπιας Επαλήθευσης. Σε 
περίπτωση αδυναμίας υλοποίησης των προβλεπόμενων 
Επιτόπιων Επαληθεύσεων από το Φ.Υ., τις επιτόπιες 
επαληθεύσεις δύνανται να αναλάβουν, διμελείς επιτρο¬ 
πές απαρτιζόμενες από υπαλλήλους του ΟΠΕΚΕΠΕ. Με 
ευθύνη των Φ.Υ., οι επιτόπιες επαληθεύσεις διενεργού- 
νται εντός του εξαμήνου από την αίτηση πληρωμής 
του δικαιούχου. Οι Φ.Υ. λαμβάνουν όλα τα απαραίτητα 
μέτρα ώστε οι επιτόπιες επαληθεύσεις ιδιαίτερα για 
τους μετακινούμενους δικαιούχους να διενεργούνται 
έγκαιρα, ήτοι μέσα στο χρονικό διάστημα κατά το οποίο 
αυτοί βρίσκονται στην περιοχή παρέμβασης. 

Οι Φ.Υ. οι οποίοι δεν εμπεριέχουν περιοχές χαρα¬ 
κτηριζόμενες ως οικότοποι της αρκούδας και έχουν 
παραλάβει τις Αιτήσεις Πληρωμής, έχουν την υποχρέ¬ 
ωση - στην περίπτωση που ο ελεγχόμενος έχει ήδη 
μετακινήσει τα μελισσοσμήνη ή τα αιγοπρόβατά του 
σε περιοχές χαρακτηριζόμενες ως οικότοπους της αρ¬ 
κούδας εκτός της ζώνης ευθύνης της εν λόγω Δ/νσης 
Αγροτικής Οικονομίας και Κτηνιατρικής - να ενημερώ¬ 
σουν μέσω ηλεκτρονικού ταχυδρομείου ταυτόχρονα με 
τον διοικητικό έλεγχο που διενεργούν και το αργότερο 
εντός 5 εργάσιμων ημερών από την λήψη της αίτησης 
πληρωμής, τη Δ/νση Αγροτικής Οικονομίας και Κτηνι¬ 
ατρικής στην ζώνη ευθύνης της οποίας, ανήκει η νέα 
θέση στην οποία έχουν μετακινηθεί τα μελισσοσμήνη/ 
αιγοπρόβατα του ελεγχόμενου, ούτως ώστε η επιτόπια 
επαλήθευση να πραγματοποιηθεί από την αντίστοιχη 
Επιτροπή Επιτόπιας Επαλήθευσης. Ταυτόχρονα με την 
ενημέρωση μέσω ηλεκτρονικού ταχυδρομείου, αποστέλ- 
λονται και εγγράφως, αντίγραφα των πλήρων αιτήσεων 
πληρωμής. 

Ο έλεγχος διενεργείται ύστερα από σχετική ειδοποί¬ 
ηση του ελεγχόμενου, προκειμένου αυτός να παρίστα- 
ται στον έλεγχο και περιλαμβάνει ιδίως, και στο μέτρο 
που ενδείκνυται για την υπόψη αίτηση πληρωμής, την 
εξακρίβωση των εξής: 

• παράδοση των συγχρηματοδοτούμενων προϊόντων 
και υπηρεσιών, 

• αληθή πραγματοποίηση των δαπανών για τις οποίες 
υποβάλλεται η αίτηση, 

• επαλήθευση της επένδυσης για την οποία ζητήθηκε 
και χορηγήθηκε η ενίσχυση. 

4. Όλα τα έγγραφα επιτόπιας επαλήθευσης, μετά τον 
έλεγχο, πρέπει να αναγράφουν στην τελευταία σελίδα, 
εκτός από τα στοιχεία του δικαιούχου, την ημερομηνία 
που ελέγχθηκαν από την Επιτροπή Επιτόπιας Επαλήθευ¬ 
σης και τα ονόματα των μελών της Επιτροπής. Επίσης 
πρέπει να φέρουν μονογραφή από τα μέλη της Επι¬ 
τροπής όλες οι σελίδες των πιστοποιητικών επιτόπιας 
επαλήθευσης. 

5. Με την ολοκλήρωση της διενέργειας της επιτό¬ 
πιας επαλήθευσης και προκειμένου να καταβληθεί η 
δημόσια δαπάνη (ενίσχυση) προς τους δικαιούχους 
επενδυτές σύμφωνα με τα οριζόμενα στα άρθρα 19 
και 20, η Επιτροπή Επιτόπιας Επαλήθευσης συντάσ¬ 
σει Πρακτικό Επιτόπιας Επαλήθευσης, στο οποίο κα¬ 
ταγράφονται το φυσικό αντικείμενο των ενεργειών 
που έχουν εξακριβωθεί και το αντίστοιχο οικονομικό 
αντικείμενο και αρχειοθετείται στο φάκελο του δι¬ 
καιούχου. Σε περίπτωση που η Αίτηση Πληρωμής έχει 
κατατεθεί σε άλλο Φορέα Υλοποίησης φωτοαντίγραφο 
του Πρακτικού Επιτόπιας Επαλήθευσης αποστέλλεται 
σε αυτόν ούτως ώστε να αρχειοθετηθεί στο φάκελο 
του δικαιούχου. 

Άρθρο 19 

Προϋποθέσεις, περιορισμοί και όροι στον υπολογισμό 
της δημόσιας οικονομικής ενίσχυσης 

1. Η δημόσια οικονομική ενίσχυση υπολογίζεται στον 
πραγματικά επιλέξιμο προϋπολογισμό που πραγματο¬ 
ποιήθηκε από το δικαιούχο. Ως πραγματικά επιλέξιμος 
προϋπολογισμός, νοούνται δαπάνες που έχουν ήδη 
υλοποιηθεί και εξοφληθεί και οι οποίες πληρούν τις 
προϋποθέσεις επιλεξιμότητας του άρθρου 7. 

2. Όταν υπάρχει διαφορά άνω του 3% μεταξύ του 
ποσού (X) που αιτείται ο δικαιούχος της ενίσχυσης με 
την αίτηση πληρωμής του και του ποσού (Υ) που πι¬ 
στοποιείται από την υπηρεσία, τότε το ποσό (Ζ) που 
πραγματικά καταβάλλεται στο δικαιούχο προσδιορίζε¬ 
ται από τη σχέση: Ζ=Υ-(Χ-Υ). 

Ωστόσο, η ανωτέρω διαφοροποίηση (μείωση) δεν 
εφαρμόζεται στην περίπτωση που ο δικαιούχος της 
ενίσχυσης μπορεί να αποδείξει ότι δεν ευθύνεται 
για την προσθήκη του ποσού που υπερβαίνει το επι¬ 
λέξιμο. 

3. Δικαιούχοι που δηλώνουν εκ προθέσεως ψευδή ή 
ανακριβή στοιχεία ή δημιουργούν τεχνητά τις προϋπο¬ 
θέσεις που απαιτούνται για την καταβολή της ενίσχυ¬ 
σης, με στόχο να αποκομίσουν οφέλη αντίθετα με τους 
στόχους του καθεστώτος, υφίστανται τις κυρώσεις του 
άρθρου 24. 

Άρθρο 20 

Εκκαθάριση δαπάνης 

1. Οι Φ.Υ., στους οποίους έχει κατατεθεί η Αίτηση 
Πληρωμής, μετά τη σύνταξη ή την παραλαβή του Πρα¬ 
κτικού Επιτόπιας Επαλήθευσης της Επιτροπής Επιτό¬ 
πιας Επαλήθευσης του άρθρου 18, προβαίνει στην ανα¬ 
γνώριση - εκκαθάριση της δαπάνης για την καταβολή 
της δημόσιας οικονομικής ενίσχυσης στο δικαιούχο και 
προωθεί φάκελο πληρωμής δικαιούχου στον Οργανισμό 
Πληρωμών (ΟΠΕΚΕΠΕ) σύμφωνα με τα οριζόμενα σε 
εγκύκλιο του ΟΠΕΚΕΠΕ. 

2. Η δημόσια οικονομική ενίσχυση καταβάλλεται 
στο δικαιούχο από τον Οργανισμό Πληρωμής απολο¬ 
γιστικά και σε τραπεζικό λογαριασμό που τηρεί σε 
χρηματοπιστωτικό ίδρυμα ο δικαιούχος. Απαραίτητη 
προϋπόθεση για την καταβολή της οικονομικής ενί¬ 
σχυσης είναι η χορήγηση Αριθμού Μητρώου Συναλ- 
λασσομένου (ΑΜΣ) από τον ΟΠΕΚΕΠΕ κατόπιν αίτησης 
του δικαιούχου. 

3. Με την ολοκλήρωση των ενταγμένων πράξεων η 
ΕΥΕ προβαίνει στα προβλεπόμενα από το ΣΔΕ. 


4. Οι Φ.Υ. τηρούν λεπτομερή φάκελο για τους δικαιού¬ 
χους που ενισχύονται βάσει του παρόντος καθεστώτος 
ενίσχυσης επί πέντε έτη από την ημερομηνία υλοποί¬ 
ησης της επένδυσης. 

Αρθρο 21 

Τροποποίηση επενδυτικών σχεδίων 

1. Τα επενδυτικά σχέδια εκτελούνται χωρίς παρεκ¬ 
κλίσεις από τα οριζόμενα στην απόφαση έγκρισης του 
δικαιούχου και σύμφωνα με όλες τις προδιαγραφές που 
συντάσσουν οι αρμόδιες υπηρεσίες και προβλέπονται 
από την εθνική και κοινοτική νομοθεσία. Σε περίπτω¬ 
ση που κατά την υλοποίηση του επενδυτικού σχεδίου 
προκύψει η αποδεδειγμένη αναγκαιότητα τροποποίησής 
του, η εγκριθείσα ενίσχυση καταβάλλεται στο δικαιούχο 
μόνο μετά από την έγκριση της τροποποίησης από τον 
Υπουργό Αγροτικής Ανάπτυξης και Τροφίμων ή άλλο 
εξουσιοδοτημένο από αυτόν όργανο κατόπιν σχετικής 
εισήγησης του Φορέα Εφαρμογής. 

2. Τροποποιήσεις (παρατάσεις) σε ότι αφορά το χρο¬ 
νοδιάγραμμα, θα λαμβάνουν υπόψη τις προθεσμίες, το 
χρονοδιάγραμμα και τους σχετικούς κανόνες του ΠΑΑ. 
Για τις τροποποιήσεις (παρατάσεις) σε ότι αφορά το 
χρονοδιάγραμμα υλοποίησης της ατομικής απόφασης 
πράξης η οποία προβλέπεται στο άρθρο 17 της παρού- 
σης, υποβάλλεται από τον ενδιαφερόμενο δικαιούχο 
στο Φ.Υ. αίτηση παράτασης με την απαραίτητη τεκμη¬ 
ρίωση η οποία εγκρίνεται από τον οικείο Προϊστάμενο 
του Φορέα Υλοποίησης και κατόπιν σχετικής εισήγησης 
κοινοποιείται στην ΕΥΕ ΠΑΑ. 

3. Σε κάθε περίπτωση, τροποποιήσεις που επηρεάζουν 
τα ουσιώδη χαρακτηριστικά και τον σκοπό του επενδυ¬ 
τικού σχεδίου ή/και συνεπάγονται αύξηση του αρχικά 
εγκεκριμένου επιλέξιμου προϋπολογισμού του επενδυ¬ 
τικού σχεδίου δεν είναι αποδεκτές. Διευκρινίζεται ότι 
οποιαδήποτε υπέρβαση του αρχικού προϋπολογισμού, 
όπως αυτός προσδιορίζεται στην απόφαση έγκρισης 
αιτιολογημένη ή μη, επιβαρύνει αποκλειστικά και μόνο 
τον δικαιούχο. 

Αρθρο 22 

Έλεγχοι 

1. Γ ενικές αρχές ελέγχων 

α. Στόχος των ελέγχων είναι να διασφαλιστεί κατά 
τον πλέον αποτελεσματικό τρόπο η τήρηση των όρων 
χορήγησης της ενίσχυσης τόσο κατά το στάδιο της 
έγκρισης, όσο και κατά το στάδιο της πληρωμής. 

β. Ο διοικητικός και ο επιτόπιος έλεγχος διενεργείται 
από διαφορετικούς ελεγκτές. 

γ. Σε όλες τις περιπτώσεις ελέγχων (διοικητικών και 
επιτόπιων) συμπληρώνονται τα αντίστοιχα φύλλα ελέγ¬ 
χων, τα οποία και καταχωρούνται στο πληροφοριακό 
σύστημα. 

2. Έλεγχος για την έγκριση των αιτήσεων ενίσχυσης 

Ο Φορέας Υλοποίησης διενεργεί διοικητικούς ελέγ¬ 
χους, οι οποίοι πραγματοποιούνται στο σύνολο (100%) 
των αιτήσεων ενίσχυσης και περιλαμβάνουν τα ακό¬ 
λουθα: 

(α) Το εμπρόθεσμο της υποβολής της αίτησης ενί¬ 
σχυσης. 

(β) Η πληρότητα και κανονικότητα της αίτησης 

(γ) Αξιολόγηση του εύλογου χαρακτήρα του προτεινό- 
μενου κόστους με τη σύγκριση των διαφόρων προσφορών. 

(δ) Η επιλεξιμότητα της ενέργειας για την οποία ζη¬ 
τείται ενίσχυση. 

3/Ελεγχος για την καταβολή των ενισχύσεων 

Οι έλεγχοι διακρίνονται σε διοικητικούς ελέγχους και 
επιτόπιες επαληθεύσεις: 

α. Διοικητικοί έλεγχοι 

Οι διοικητικοί έλεγχοι πραγματοποιούνται από το 
Φορέα Υλοποίησης στο σύνολο (100%) των αιτήσεων 
πληρωμής και περιλαμβάνουν τα ακόλουθα: 

(α) Το εμπρόθεσμο υποβολής της αίτησης πληρωμής 
και την πληρότητα αυτών 

(β) Τα δικαιολογητικά πληρωμής που οφείλουν να 
έχουν καταθέσει οι δικαιούχοι και ειδικότερα την πι¬ 
στοποίηση: 

• Του οικονομικού αντικειμένου, τον έλεγχο δηλαδή 
των δαπανών με βάση τα υποβληθέντα παραστατικά 

• Του φυσικού αντικειμένου της επένδυσης, σύμφωνα 
με τα στοιχεία που υποβάλλονται από το δικαιούχο. 

Οι διοικητικοί έλεγχοι περιλαμβάνουν διαδικασίες για 
την αποφυγή παράτυπης διπλής χρηματοδότησης από 
άλλα ενωσιακά ή εθνικά καθεστώτα και από άλλες προ¬ 
γραμματικές περιόδους. 

β. Επιτόπια επαλήθευση 

Οι επιτόπιες επαληθεύσεις διενεργούνται από τους 
Φορείς Υλοποίησης στις οποίες εμπίπτουν οι οικότοποι 
της αρκούδας στο σύνολο (100%) των αιτήσεων πλη¬ 
ρωμής και περιλαμβάνουν τα ακόλουθα: 

• Παράδοση των συγχρηματοδοτούμενων προϊόντων 
και υπηρεσιών. 

• Αληθή πραγματοποίηση των δαπανών για τις οποίες 
υποβάλλεται η αίτηση. 

• Ολοκληρωμένη ενέργεια σε σχέση με την ενέργεια 
για την οποία ζητήθηκε και χορηγήθηκε η ενίσχυση 

Σε περίπτωση αδυναμίας υλοποίησης των προβλεπό- 
μενων Επιτόπιων Επαληθεύσεων από το Φ.Υ., τις επιτό¬ 
πιες επαληθεύσεις δύνανται να αναλάβουν, διμελείς επι¬ 
τροπές απαρτιζόμενες από υπαλλήλους του ΟΠΕΚΕΠΕ. 

Σε κάθε περίπτωση ο διοικητικός και ο επιτόπιος έλεγ¬ 
χος του δικαιούχου διενεργείται από διαφορετικούς 
ελεγκτές. 

4. Έλεγχοι από το Φορέα Εφαρμογής 

Ο Φ.Ε. διασφαλίζει μέσω δειγματοληπτικών ελέγχων 
την ορθή εφαρμογή τόσο της διαδικασίας έγκρισης 
των αιτήσεων ενίσχυσης όσο και της δράσης από τους 
Φορείς Υλοποίησης, στο πλαίσιο της παρακολούθησης 
της υλοποίησης της δράσης. 

5. Επιτόπιοι δειγματοληπτικοί και εκ των υστέρων 
έλεγχοι 

Οι επιτόπιοι δειγματοληπτικοί έλεγχοι συμβατικών και 
κανονιστικών υποχρεώσεων των δικαιούχων διενεργού- 
νται από την Ειδική Υπηρεσία Εφαρμογής του ΠΑΑ και 
αφορούν σε ποσοστό τουλάχιστον 4% της επιλέξιμης 
δημόσιας δαπάνης που δηλώθηκε στην Επιτροπή ανά 
έτος και σε ποσοστό τουλάχιστον 5% της επιλέξιμης 
δημόσιας δαπάνης που δηλώθηκε για όλη την περίοδο 
προγραμματισμού. 

Οι εκ των υστέρων έλεγχοι για την τήρηση των υπο¬ 
χρεώσεων των δικαιούχων όπως αυτές απορρέουν από 
το θεσμικό και κανονιστικό πλαίσιο, διενεργούνται από 
την ΕΥΔ ΠΑΑ βάσει τακτικών ετήσιων δειγματοληπτικών 
ελέγχων, κατά τους οποίους θα ελέγχεται τουλάχιστον 
το 1% της επιλέξιμης δημόσιας δαπάνης των επενδύσε¬ 
ων στις οποίες έχει καταβληθεί η ενίσχυση. 


Για τους επιτόπιους ελέγχους είναι δυνατόν να υπάρ¬ 
ξει προειδοποίηση του ελεγχόμενου κατ’ ανώτερο όριο 
14 ημέρες πριν, προκειμένου να παραβρεθεί ο ίδιος ή ο 
νόμιμος εκπρόσωπός του κατά τον έλεγχο. 

Σε περιπτώσεις σοβαρών ενδείξεων ή καταγγελιών για 
την ύπαρξη παραβάσεων εθνικού ή κοινοτικού δικαίου, 
η Ειδική Υπηρεσία Διαχείρισης του ΠΑΑ προβαίνει στη 
διενέργεια έκτακτου επιτόπιου ελέγχου και όπου απαι¬ 
τείται ζητείται από τον Οργανισμό Πληρωμών [ΟΠΕΚΕ¬ 
ΠΕ] η αναστολή χρηματοδότησης της πράξης. 

Εκτός των ανωτέρω, έλεγχοι διενεργούνται στους δι¬ 
καιούχους των έργων και από τον Οργανισμό Πληρωμών 
[ΟΠΕΚΕΠΕ] και από τα εντεταλμένα κοινοτικά όργανα. 

Άρθρο 23 
Ανωτέρα βία 

1. Σύμφωνα με την πάγια νομολογία, ανωτέρα βία 
υπάρχει όταν η ανθρώπινη σκέψη και πρόνοια δεν μπο¬ 
ρεί να προβλέψει και να προλάβει το επιζήμιο γεγονός. 

2. Περιπτώσεις ανωτέρας βίας μπορούν να χαρακτη- 
ρισθούν τα εξής περιστατικά: 

α) Ο θάνατος του κατόχου της εκμετάλλευσης 

β) Η ανικανότητα του κατόχου της εκμετάλλευσης να 
ασκήσει τα καθήκοντά του για μεγάλο χρονικό διάστημα 

γ) Σοβαρή φυσική καταστροφή που επηρεάζει σημα¬ 
ντικά την αγροτική εκμετάλλευση (συμπεριλαμβάνονται 
τα φυσικά αίτια ή ασθένειες όπως αυτά ισχύουν σύμ¬ 
φωνα με τον κανονισμό ασφάλισης ζωικού κεφαλαίου 
του ΕΛ.Γ.Α. όπως αυτός ισχύει κάθε φορά). 

δ) επιζωοτία που προσβάλλει το σύνολο ή μέρος του 
ζωικού κεφαλαίου του κατόχου της εκμετάλλευσης 

3. Αιτήματα Δικαιούχων που αφορούν περιπτώσεις 
ανωτέρας βίας, όπως αυτές καθορίζονται στην παρ. 2 
του παρόντος άρθρου πρέπει να υποβάλλονται μαζί με 
τα σχετικά αποδεικτικά στοιχεία στο Φορέα Υλοποίη¬ 
σης εντός δέκα (10) εργασίμων ημερών από τη στιγμή 
που ο Δικαιούχος είναι σε θέση να το πράξει. 

4. Ο Φ.Υ. αξιολογεί τις ανωτέρω περιπτώσεις και τις 
διαβιβάζει σε τριμελή Επιτροπή, η οποία συστήνεται από 
υπαλλήλους του και η οποία γνωμοδοτεί. Στην ανωτέρω 
Επιτροπή δύναται να συμμετέχει και υπάλληλος της Νο¬ 
μικής Υπηρεσίας, εφόσον υφίσταται. Τα αποτελέσματα 
της γνωμοδότησης γνωστοποιούνται στον ΟΠΕΚΕΠΕ. 

5. Σε περίπτωση που κριθεί ότι συντρέχουν λόγοι 
ανωτέρας βίας, ο Δικαιούχος απαλλάσσεται των υπο¬ 
χρεώσεων που απορρέουν από τη συμμετοχή του στη 
δράση, χωρίς την επιβολή κυρώσεων. 

Αρθρο 24 

Μειώσεις - Κυρώσεις 

1. Δικαιούχοι που αιτούνται ενίσχυση μεγαλύτερη του 
3% από εκείνη που πιστοποιείται από τις υπηρεσίες, 
υφίστανται τις μειώσεις του άρθρου 19 της παρούσας. 

2. Δικαιούχοι που κατά την περίοδο υλοποίησης του 
επενδυτικού σχεδίου διαπιστώνεται ότι υποβάλλουν 
ψευδή δήλωση εκ προθέσεως ή ανακριβή στοιχεία ή 
δημιουργούν τεχνητά τις προϋποθέσεις που απαιτού¬ 
νται για την καταβολή της ενίσχυσης, η υπό εξέταση 
ενέργεια αποκλείεται από την ενίσχυση. 

3. Στην περίπτωση που κατά τον εκ των υστέρων 
έλεγχο διαπιστωθεί μη επιλέξιμη δαπάνη, ενημερώνεται 
εγγράφως ο επενδυτής για τυχόν έκφραση αντιρρήσεων 
ή λήψη διορθωτικών μέτρων και σε περίπτωση μη αντα- 

πόκρισης εκ μέρους του, με ευθύνη της υπηρεσίας που 
διενήργησε τον εκ των υστέρων έλεγχο, και μετά από 
τις απαραίτητες ενέργειες για την έκδοση απόφασης 
δημοσιονομικής διόρθωσης, επιβάλλονται οι δέουσες 
κυρώσεις, με βάση τα προβλεπόμενα υφιστάμενο κα¬ 
νονιστικό και θεσμικό πλαίσιο που διέπει την υλοποί¬ 
ηση της επένδυσης και την επιστροφή αχρεωστήτως 
καταβληθέντων ποσών. 

4. Τα αχρεωστήτως ή παρανόμως καταβληθέντα ποσά 
δημόσιας οικονομικής ενίσχυσης ανακτώνται σύμφωνα 
με τις εκάστοτε ισχύουσες διατάξεις. 

5. Δικαιούχοι που αθετούν τις μακροχρόνιες συμβα¬ 
τικές τους υποχρεώσεις, όπως αυτές ορίζονται με την 
απόφαση έγκρισης πράξης του Αρθρου 15, μετά την 
περίοδο υλοποίησης της επένδυσης και μέχρι τη συ¬ 
μπλήρωση της πενταετίας, χωρίς να συντρέχει περί¬ 
πτωση ανωτέρας βίας: 

(α) απεντάσσονται από τη δράση 

(β) από το σύνολο των ενισχύσεων που τους έχουν 
χορηγηθεί, επιστρέφονται εντόκως τόσα πέμπτα, όσα 
απαιτούνται για τη συμπλήρωση της πενταετίας από 
την ημερομηνία ολοκλήρωσης της επένδυσης. 

6. Οι προαναφερόμενες μειώσεις και αποκλεισμοί επι¬ 
βάλλονται με την επιφύλαξη συμπληρωματικών κυρώσεων, 
σύμφωνα με άλλες διατάξεις της ενωσιακής ή της εθνικής 
νομοθεσίας και εφαρμόζονται τηρουμένων των αναλο¬ 
γιών στις επιλέξιμες δαπάνες που διαπιστώνονται κατά 
τη διάρκεια των επιτόπιων και εκ των υστέρων ελέγχων. 

7. Σε περίπτωση διαπίστωσης από τις υπηρεσίες ότι τα 
ίδια επενδυτικά αντικείμενα έχουν εγκριθεί και από άλλο 
φορέα, με τον οποίο ο δικαιούχος έχει υπογράψει σχε¬ 
τική σύμβαση υλοποίησης των επενδύσεων, τότε αναι¬ 
ρείται η έγκριση του επενδυτικού σχεδίου και αν έχουν 
καταβληθεί ενισχύσεις αυτές αναζητούνται εντόκως. 


ΚΕΦΑΛΑΙΟ Δ 
ΤΕΛΙΚΕΣ ΔΙΑΤΑΞΕΙΣ 

Αρθρο 25 

1. Χρηματοδότηση -Έγκριση Δαπάνης Η συνολική Δη¬ 
μόσια δαπάνη για τη Δράση ανέρχεται σε 3.000.085,00 €, 
σύμφωνα με το εγκριθέν πρόγραμμα και η οποία κα- 
τανέμεται ενδεικτικά ως ακολούθως: Για το έτος 2013, 
1.000.000 ευρώ, για το έτος 2014, 2.000.085 ευρώ και 
βαρύνει το Π.Δ.Ε. του ΥΠΑΑΤ. 

Η ως άνω δαπάνη συγχρηματοδοτείταί: α) από το Ευ¬ 
ρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) 
με ποσοστό από 50-80%, ανάλογα με τον τόπο εφαρ¬ 
μογής (Περιφέρεια Σύγκλισης, Περιφέρεια μη σύγκλισης) 
και β) από εθνικούς πόρους, σύμφωνα με το χρηματο¬ 
δοτική κατανομή του Μέτρου 216 του ΠΑΑ 2007-2013, 
όπως ισχύει κάθε φορά. 

Αρθρο 26 
Τελικές Διατάξεις 

Η απόφαση αυτή αρχίζει να ισχύει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 2013 

ΟΙ ΥΠΟΥΡΓΟΙ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΕΣΩΤΕΡΙΚΩΝ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΕΥΡΙΠΙΔΗΣ ΣΤΥΛΙΑΝΙΔΗΣ ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΑΘΑΝΑΣΙΟΣ ΤΣΑΥΤΑΡΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.οιι·) 


Ηλεκτρονική Διεύθυνση: ήΙίρ://νννννν.βί. 9 Γ - β-πιαϊΙ: ννβόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


★ 02010602904130012 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































